《胡为乎行赠丘公美》
宋代·李廌

吁嗟憧憧之民兮，何终身不灵耶。
不能挥毫縻青天耀白日，胡为乎布衣韦带事读书。
不能坐穷庐运筹算，胡为乎骑马试剑轻其躯。
项籍耻作百夫勇，禹行舜趣犹贱儒。
惫乎四支愁五脏，不能成功竟何如，
胡为乎直待临老空嗟吁。盍归乎来，
盍归乎来。长桥系白鲤，
摆尾向天台。风流李北海，
雄望摩九垓。长卿向穷时，
尚为临邛咍。北邙古墓空蒿莱，
胡为乎须上黄金台。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。